**Mal for samarbeidsavtale mellom DNT Vestfold og xxx (lokallag)**

**1. Formål med avtalen**

DNT Vestfold er en del av Den Norske Turistforening (DNT). xxx (lokallag) er DNT Vestfolds lokallag i xxx medlemsområde. xxx (lokallag) har eget organisasjonsnummer og opererer som en selvstendig juridisk enhet med beslutningsmyndighet. Denne samarbeidsavtalen skal avklare ansvars- og arbeidsfordelingen mellom DNT Vestfold og xxx (lokallag), og legge til rette for godt samarbeid og trygge rammer.

**2. Partene sine plikter**
Partene skal ivareta de plikter som står beskrevet i vedtekter og samarbeidsavtalen. DNT Vestfold skal sammen med lokallagene følge DNTs avtaleverk (jf. DNTs vedtekter og medlemskapsavtale) og vedtak fattet av DNTs landsmøte.

**3. Partene sine ansvars- og arbeidsoppgaver**

3.1 DNT Vestfold

Styret i DNT Vestfold skal arbeide strategisk med utviklingen av friluftstilbudet i Vestfold i samarbeid med lokallagene, DNT nasjonalt, lokale myndigheter og samarbeidspartnere. Administrasjonen i DNT Vestfold skal dekke oppgaver som er felles for alle lokallagene, eksternt som felles talerør, internt som felles sekretariat og kunnskapssenter, herunder:

1. Velge et styre ihht. § XX i DNT Vestfolds vedtekter
2. Fremme samarbeid mellom lokallagene og jevnlig arrangere møter med lokallagene
3. Ha medlemmer med medlemskap i DNT
4. Ivareta arbeidsgiveransvar for alle ansatte som skal arbeide for DNT Vestfold og tilhørende lokallag.
5. Opprettholde god kommunikasjon med lokallagene. Organisasjonsavdelingen vil særlig bistå lokallagstyrene ved å delta på styremøter i alle lokallag
6. Støtte lokallagene i å utdanne kvalifiserte turledere og instruktører i tråd med offentlige krav og retningslinjer fra DNT sentralt
7. Markedsføre tilbudet i lokallagene i Vestfold
8. Forvalte felles IT systemer for lokallagene i Vestfold
9. Arbeide aktivt for å øke den økonomiske støtten til lokallagene gjennom å søke tilskuddsmidler
10. Tilrettelegge for et allsidig friluftstilbud innen ulike typer natur- og kulturaktiviteter
11. Tilrettelegge tur- og aktivitetsopplegg som omfatter tilbud til ulike grupper av befolkningen
12. Koordinere og utvikle den overordnede infrastrukturen av hytter og stier i Vestfold
13. Sikre korrekt informasjon om rute- og hyttenettet i digitale kanaler
14. Ivareta sikkerhet knyttet til hytter, turruter, stier og aktiviteter som er i tråd med offentlige krav, og retningslinjer fra DNT sentralt
15. Arbeide med spørsmål av betydning for rammevilkårene for friluftsliv og naturvern på lokalt og regionalt nivå
16. Representere lokallagene som fylkesorganisasjon både internt i DNT og i eksterne saker. Være bindeledd mellom lokallagene og DNT sentralt.
17. Oversende årsregnskap, årsrapport, skjema for bekreftelse av styremedlemmer og statistikk til DNT sentralt

3.2 Lokallaget

xxx (lokallaget) skal ivareta medlemmenes interesser gjennom praktisk tilrettelegging av turistforeningsvirksomhet innenfor sitt medlemsområde, herunder:

1. Velge et eget styre blant medlemmer
2. Avholde årsmøte
3. Vedta egne vedtekter basert på DNTs modellvedtekter og tilpasset slik det fremgår av vedlegg 1, som beskriver tilhørighet til DNT og medlemsforeningen, jfr. DNTs vedtekter § 1.3
4. Virke i et definert geografisk område
5. Ha medlemmer med medlemskap i DNT
6. Drive turistforeningsvirksomhet inkl.:
* Forvalte og vedlikeholde ruter i medlemsområde
* Organisere et allsidig friluftstilbud innen ulike typer natur- og kulturaktiviteter
* Organisere tur- og aktivitetsopplegg som omfatter tilbud til ulike grupper av befolkningen
* Utdanne turledere og instruktører i samarbeid med DNT Vestfold
* Ivareta sikkerhet knyttet til hytter, turruter, stier og aktiviteter som er i tråd med offentlige krav og retningslinjer fra DNT sentralt
1. [For de lokallagene som har hytter:] Drifte og vedlikeholde egne hytter
2. [For de lokallagene som har lokalkontor:] Drifte og vedlikeholde eget lokalkontor
3. Utarbeide budsjett og regnskap, og rapportere til DNT Vestfold etter til enhver tid gjeldende rapporteringsrutiner. Sørge for forsvarlig økonomisk drift og innhente eksterne midler til å dekke lokallagets kostnader med bistand fra DNT Vestfold

**4. Økonomi**

Medlemsinntekter og formålskapital fra DNT sentralt går til DNT Vestfold. Der holdes deler av medlemskontingenten igjen for å dekke kostnader tilknyttet kommende års drift av DNT Vestfold. Den resterende andelen av medlemskontingenten fordeles ut til lokallagene, fordelingen er basert på prosentvis antall medlemmer. Formålskapital fordeles direkte ut til lokallagene med samme fordelingsnøkkel.

Når DNT Vestfold har25-30 % i kapital fordeles ytterligere overskudd ut til lokallagene, også da basert på prosentvis antall medlemmer. Unntak fra denne regelen må enstemmig vedtas i DNT Vestfolds styre. Lokallagene er selv ansvarlige for egne inntekter og utgifter.

**5. Medlemskap**

Personlige medlemmer skal være fullverdige medlemmer i DNT Vestfold og ha fulle medlemsrettigheter og stemmerett på DNT Vestfolds årsmøter. Samtidig skal medlemmer i DNT Vestfold regnes som medlemmer i det lokallag der vedkommende er bosatt. Ved opphør av denne samarbeidsavtale skal medlemmene forbli medlemmer av DNT Vestfold til de selv avslutter medlemskapet.

**6. Endringer i avtalen**

Avtalen kan endres ved xx flertall på DNT Vestfolds årsmøte.

**5. Signatur**Dato:

 **……………………………………………….. ………………………………………………………** Styreleder DNT Vestfold Styreleder (Lokallag)